Roger Lapébie
<s>Rože Lapebje (, 16. januar 1911 — 12. oktobar 1996) bivši je francuski profesionalni biciklista, u periodu od 1932. do 1939. godine A nakon završetka Drugog svetskog rata, učestvovao je na nekoliko trka 1947. godine.</s><s>Lapebje je osvojio Tur de Frans 1937. godine, što mu je bio najveći uspeh u karijeri.</s><s>Bio je i nacionalni šampion u drumskoj vožnji 1933. godine.</s>

<s>Karijera 
Lapebje je počeo profesionalnu karijeru 1932. godine i već prve sezone je vozio Tur de Frans, osvojio je jednu etapu i završio je na 23 mestu.</s><s>Naredne godine je osvojio nacionalno prvenstvo a 1934. osvojio je Kriterijum antarnasjonal i treće mesto na Turu, uz pet etapnih pobeda.</s><s>1935. osvojio je trke Šest dana Pariza i Pariz — Sent Etjen, dok se sa Tura povukao na etapi 12.</s>

<s>Godine 1937, Lapebje je ostvario najveći uspeh u karijeri, osvojio je Tur de Frans.</s><s>Njegova pobeda bila je kontroverzna, jer je bio prvi vozač koji je koristio moderne menjače, što mu je davalo prednost nad ostalima, jer nije morao da stane, makne točak i podesi kako mu odgovara.</s><s>A takođe je uzimao pomoć sa strane, zbog čega je bio kažnjen oduzimanjem 90 sekundi.</s><s>Prednost Lapebjea nad drugima naljutila je Silvera Masa, koji je osvojio Tur prethodne godine i bio lider u tom trenutku.</s><s>Mas je napustio Tur nakon 16 etape, u znak protesta što je Lapebje koristio menjač.</s><s>Lapebje je uzeo žutu majicu i sačuvao je do kraja.</s><s>Nakon tog Tura, menjači su ušli u stalnu upotrebu.</s>

<s>Lapebje se više nije vratio na Tur, a 1939. je osvojio etapu na Pariz—Nici.</s><s>Vozio je i nakon rata 1947. godine, ali bez značajnih rezultata.</s>

<s>Reference</s>

<s>Citirana bibliografija</s>

<s>Spoljašnje veze</s>

<s>Profil na biciklističkoj arhivi
 Rezultati Rožea Lapebjea na Tur de Fransu</s>

<s>Francuski biciklisti
Pobjednici Tour de Francea</s>

